Suvine Stockholm on vast lähim koht, kus nuusutada tõelise Euroopa suurlinna hõngu. Toome  Sinuni viis ootamatut mõtet, mida suvel Stockholmis peale hakata. 1. Uju! Stockholm on igast küljest ümbritsetud veega. Eriti äge on aga see, et vesi on nii puhas, et võid otse kesklinnas ujuma minna! Stockholmis ja selle ümbruses on palju ujumiskohti, mis on päikesekummardajate seas populaarsed populaarsed - näiteks Långholmsbadeti, Rålambshovsbadeti ja Reimersholme rannad. Perede lemmik on Smedsuddsbadet, kogenud ujujatele aga soovitame Fredhällsbadetit, kus kaljudelt avaneb kaunis vaade Mälareni järvele.  Või siis võta hoopis ette lühike paadisõit ja avasta Fjäderholmarnasi rand, mis asub Slussenist või Nybroplanist 25-minutilise paadisõidu kaugusel Stockholmi ümbritsevas saarestikus. 2. Klubita! Pikki ja valgeid suveöösid tuleb targasti kasutada. Stockholmlased armastavad neid sisustada välibaarides ja restoranides, et tähistada kokteil käes aega, mil päike iialg...